אנטוניה תומאס

אנטוניה לורה תומאס (באנגלית: Antonia Laura Thomas; נולדה ב-3 בנובמבר 1986) היא שחקנית אנגלייה. היא מוכרת בעיקר מהופעתה בתפקיד אלישה דניאלס בסדרת הדרמה-קומית של ערוץ E4 "עברייני על", בתפקיד איבי בסדרה הקומית "חולה אהבה" של ערוץ 4 / נטפליקס.
ובתפקיד ד"ר קלייר בראון בסדרה "הרופא הטוב" המשודרת בנטפליקס.

ביוגרפיה
תומאס נולדה בלונדון, בתם של אם מג'מייקה ואב אנגלי. אביה הוא זמר בס. היא למדה לתואר BA במשחק בבית הספר של תיאטרון בריסטול אולד ויק, וסיימה ב-2009. אחר כך הצטרפה לתיאטרון הלאומי לנוער.

 קריירה 
ב-2009, יום אחד אחרי שסיימה את לימודיה בבריסטול אולד ויק, לוהקה תומאס לתפקיד אלישה דניאלס בסדרה "עברייני על". ב-2011 עזבה את הסדרה באומרה שזו הייתה "תקופה מדהימה". ב-2012 כיכבה בווידאו קליפ של השיר "Charlie Brown" של להקת קולדפליי.

ב-2013 השתתפה תומאס בסרט המוזיקלי "Sunshine on Leith".

ב-2014 שיחקה תומאס בתפקיד איבי בסדרת הקומדיה הרומנטית "Scrotal Recall" ששודר בערוץ 4. אחרי שהסדרה זכתה להצלחה בנטפליקס, הוזמנה לעונה שנייה של 8 פרקים, שיצא ברחבי העולם בנובמבר 2016 בשם "חולה אהבה".

ב-2015 החלה לדבב בגרסתה המחודשת של סדרת הטלוויזיה לילדים "טלטאביז" כקריינית של שורות הפתיחה והסיום.

ב-2017 החלה לשחק בסדרה האמריקאית "הרופא הטוב"(שודרה ברשת ABC וזמינה לצפייה בנטפליקס)את ד"ר קלייר בראון, מתמחה בבית החולים סנט בונאוונצ'ר בסן חוזה.

פילמוגרפיה
קולנוע
 שנה שם שם באנגלית תפקיד הערות 2010 Stanley Park סיידי סרט טלוויזיה 2012ספייק איילנד Spike Island ליזה Rearview ניקי 2013 Sunshine on Leith איבון Hello Carter מישה Scintilla סטיינמן 2014 Northern Soul אנג'לה The Hybrid 2015 הישרדות Survivor נעמי רוזנבאום 2016 FirstBorn צ'ארלי TBA The Scurry
טלוויזיה
 שנה שם שם באנגלית תפקיד הערות 2009–2011 עברייני על Misfits אלישה דניאלס 21 פרקים 2010 The Deep מדי 3 פרקים 2012 Homefront טשה רייבלי 6 פרקים 2014 פלמינג: האיש שרצה להיות בונד Fleming זמרת ג'אז מיני-סדרה Transporter: The Series פררה בפרק "The Diva" 2018-2014 חולה אהבה Lovesick איבי 22 פרקים 2015 המוסקטרים The Musketeers סמרה אלאמן בפרק "The Good Traitor" טלטאביז Teletubbies המספרת 2017–2024 הרופא הטוב The Good Doctor ד"ר קלייר בראון תפקיד ראשי 2020 גרזן קטן: אדום, לבן וכחול (אנ') Red, White and Blue גרטל סרט טלוויזיה של BBC One; כחלק מסדרת סרטי "גרזן קטן" 2022 החשודים Suspect מיה תפקיד ראשי; 8 פרקים 2023 ערים (אנ') Still Up ליסה תפקיד ראשי; 8 פרקים

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1986
קטגוריה:בריטים שנולדו ב-1986